**ŠVENTĖS „KAUNO JAUNIMO DIENOS 2017“ ORGANIZAVIMO PASLAUGŲ PIRKIMO TECHNINĖ SPECIFIKACIJA (PROJEKTAS)**

1. Dalyvis privalo parengti ir pateikti šventės „Kauno jaunimo dienos 2017“ organizavimo projektą, o laimėjęs konkursą, jį detalizuoti ir suderinęs su perkančiąja organizacija, pilnai įgyvendinti.

2. Perkamos 2017 m. Kauno jaunimo dienų (toliau – KJD) renginių (toliau – renginių) organizavimo paslaugos, t.y. **tiekėjas turi suorganizuoti ir nurodytomis datomis įgyvendinti šiuos renginius jų privalomose vietose**:

***2.1. 2017-09-15 (penktadienis) KJD atidarymo renginiai – pirmos dienos renginiai:***

2.1.1. **KJD pradžią simbolizuojantis renginys – Balionų akcija** (balionai, su KJD atributika pripildyti helio, prikabinami prie grindinio grotelių per visą Laisvės alėją) ar kitos išraiškos akcija, kuri simbolizuotų Kauno jaunimo dienų pradžią, t.y. penktadienį anksti ryte, iki 7.30 val. miestas turi būti papuoštas KJD atributika;

2.1.2. **KJD atidarymo renginys - koncertas** nuo 19 val. Kauno rotušės aikštėje ar kitoje patrauklioje Kauno vietoje (nuo trijų iki trijų su puse valandos trunkantis, masinei auditorijai skirtas ir šventės tematiką atitinkantis, renginys/koncertas/reginys).

***2.2. 2017-09-16 (šeštadienis) KJD pagrindiniai renginiai – antros dienos renginiai:***

2.2.1. **Jaunimo miestelio veikla** Kauno rotušės aikštėje (ar kitoje centrinėje Kauno vietoje) su įvairiomis jaunimui skirtomis veiklomis, turnyrais ir pan., akcentuojant Kauną, kaip aktyvų jaunimo miestą (pvz. kultūros ir šokių diena; sporto ir jaunimo NVO, savanorystės tema). Renginio trukmė – nuo 12.00 val. iki uždarymo koncerto pradžios 19 val..

2.2.2. Suorganizuoti šventinius **renginius ir/ar veiklas** tiekėjo pasirinktose senamiesčio vietose, **pasitelkiant senamiesčio bendruomenę, maitinimo, paslaugų teikimo įstaigas, muziejus ar pan**. (ne vėliau kaip nuo 12.00 val.)

2.2.3. **Pagrindinis šventinis koncertas** - ž**inomų, profesionalių grupių/atlikėjų (nacionalinio žinomumo/jaunimui patrauklių „žvaigždžių“) koncertas** nuo 19.00 val. Kauno rotušės aikštėje ar kitoje centrinėje Kauno vietoje (nuo trijų su puse iki keturių valandų trunkantis populiariosios muzikos koncertas, kurio metu būtų įteikiami Kauno jaunimo apdovanojimai).

**3. Reikalavimai meninei projekto (paslaugų) daliai:**

3.1. Techninės specifikacijos 2.1. p. ir 2.2 p. nurodyti KJD renginiai (toliau Renginiai turi būti organizuojami pagal tiekėjo konkursui pasiūlytą originalią renginių programą (scenarijų), kuriame atsispindėtų aktyvaus jaunimo miesto įvaizdžiui populiarinti ir socialinei įtraukčiai skatinti skirtos iniciatyvos – renginiai, pagrįsti naujomis idėjomis ir skatinantys miesto jaunimą prasmingai, aktyviai ir sveikai praleisti laisvalaikį (atitinkamai parinkti atlikėjai, jų atliekami kūriniai, renginio vedimo turinys).

3.2. Renginių programa turi atspindėti originalią KJD koncepciją, vienijančią visus renginius ir veiklas, šventės tikslą bei tematiką;

3.3. KJD atidarymo renginys, nurodytas 2.1.2 punkte – masinis šou renginys su ne mažiau kaip 1 žinomu, profesionaliu, jaunimui patraukliu Lietuvos atlikėju bei kitais jaunimo meno kolektyvais.

3.4. Jaunimo miestelio veikla, nurodyta 2.2.1 p. – įtraukti į veiksmą Kauno jaunimo organizacijų sąjungą „Apskritasis stalas“ bei kitas Kauno m. jaunimo NVO ir studentų organizacijas, viešąsias įstaigas, studijas ir t.t., sudarant galimybę miestiečiams susipažinti su kuo daugiau veiklų bei laisvalaikio leidimo būdais. Jaunimo miestelis turėtų būti įrengtas prie pagrindinės renginių vietos.

3.5. Pagrindinis šventinis koncertas - žinomų, profesionalių grupių/atlikėjų (nacionalinio žinomumo/jaunimui patrauklių „žvaigždžių“) koncertas rugsėjo 16 d. – įtraukti į veiksmą ne mažiau kaip 2 profesionalių miesto/šalies atlikėjų/grupių pasirodymus bei jaunimo meno kolektyvų atliekamas programas. Koncerto metu vyktų ir Kauno jaunimo apdovanojimų ceremonija, kurios metu pagerbiami labiausiai pasižymėję Kauno miesto jaunuoliai.

**4. Reikalavimai organizacinei-techninei projekto (paslaugų) daliai:**

4.1.Teikėjas privalo užtikrinti visų konkursui pateiktame Kauno jaunimo dienų renginių organizavimo projekte numatytų renginių, priemonių ir kitų įsipareigojimų kokybišką techninį, organizacinį ir finansinį įgyvendinimą.

4.2. Tiekėjas KJD metu privalo originaliai, užtikrinant koncepcijos vientisumą, papuošti šventės renginių teritoriją, užtikrinti aukštą veiklų ir renginių meninį lygį.

4.3. Tuo atveju, jei tiekėjas, teikdamas projektą, įsipareigojo gauti papildomų lėšų iš rėmėjų, renginių organizavimo projekte nurodytų paslaugų apimtys ir įsipareigojimai privalo būti pilnai ir kokybiškai įvykdyti. Sutarties vykdymo eigoje, rėmėjų sąrašas gali keistis, tačiau bendra paramos suma ir paslaugų apimtys negali sumažėti;

4.4. Tiekėjas turi organizuoti ir užtikrinti renginių, scenos įrangų ir pan. apsaugą, viešosios tvarkos palaikymą, higienos reikalavimų užtikrinimą, teritorijos sutvarkymą renginių metu ir po jų ir t. t.;

4.5. Tiekėjas turi organizuoti ir pateikti visas renginiams reikalingas technines priemones: atidarymo renginiui – koncertui, nurodytam 2.1.2 p. – priklausomai nuo pateikto projekto, bet ne mažiau kaip 1 sceną/pakylą su pilna įgarsinimo ir apšvietimo bei kita reikalinga įranga, atitinkamos raiškos ekranais, scenos/įrangos aptvėrimus, transportą, generatorius (jei reikia) ir pan.; pagrindiniam šventiniam koncertui, nurodytam 2.2.3 p. - priklausomai nuo pateikto projekto, bet ne mažiau kaip 1 sceną/pakylą su pilna įgarsinimo ir apšvietimo bei kita reikalinga įranga, atitinkamos raiškos ekranais, scenos/įrangos aptvėrimus, transportą, generatorius (jei reikia) ir pan.; jaunimo miestelio, nurodyto 2.2.1 p., veikloms – pagal poreikį sumontuotą bent vieną pakylą/sceną su reikalinga įgarsinimo ir apšvietimo įranga, transportą, palapines, generatorius ir pan;

4.6. Renginių viešinimui parengti ir atspausdinti reklaminį plakatą ( 50 vnt.) su renginio programa.

4.6. Renginių įrenginių išvežimas ir aplinkos sutvarkymas turi trukti ne ilgiau kaip 8 val. po renginio.

4.7. Tiekėjas turi užtikrinti, kad renginiai būtų pritaikyti ir žmonėms su negalia (privažiavimai, biotualetai ir pan.).

**5. Kiti reikalavimai renginiams:**

5.1. pagal galimybes pritraukti rėmėjus Kauno jaunimo dienų renginiams;

6. **Kiti reikalavimai paslaugų teikimui. Tiekėjas, vykdydamas sutartį turės:**

6.1. užtikrinti konkursui pateiktame projekte nurodytų rėmėjų lėšų dydį ir jomis finansuojamų paslaugų apimtis;

6.2. įgyvendinti šventės „Kauno jaunimo dienos 2017“ renginių organizavimo paslaugų 2017 metams projektą;

6.3. Visos šventės metu pristatyti Kauno miesto savivaldybę kaip šventės globėją;

6.4. įtraukti į šventės organizacinį komitetą 1 Kauno miesto savivaldybės administracijos atstovą ir 1 Kauno jaunimo organizacijų sąjungą „Apskritasis stalas“ 1 atstovą;

6.5. ne vėliau kaip 30 dienų iki šventės pradžios raštiškai suderinti su perkančiąja organizacija detalų šventės scenarijų;

6.6. ne vėliau kaip 30 dienų iki šventės pradžios raštiškai suderinti su perkančiąja organizacija detalų šventės viešinimo planą;

6.7. ne vėliau kaip 30 dienų iki šventės pradžios, prieš pateikiant spausdinti, raštiškai suderinti su perkančiąja organizacija spaudinių maketus;

6.8. iki 2017 m. spalio 16 dienos pateikti perkančiajai organizacijai finansinę ataskaitą pagal finansuojamo projekto išlaidų sąmatos punktus ir paslaugų atlikimo-priėmimo aktus bei išsamią dalykinę ataskaitą apie įgyvendintą projektą;

6.9. Sutarties vykdymo eigoje rėmėjų sąrašas gali keistis, tačiau renginio organizavimo projekte nurodytų paslaugų apimtys privalo būti įvykdytos, jų kokybė užtikrinta;

6.10. Suderinus su perkančiąja organizacija, sutarties vykdymo eigoje galima keisti projekte numatytus atlikėjus ir meninius kolektyvus jiems lygiaverčiais meniniu požiūriu, jeigu tam yra pateisinamos priežastys;

6.11. Suderinus su perkančiąja organizacija ir gavus iš jos informaciją, savo suplanuotomis reklamos priemonėmis skelbti visus Kauno mieste vyksiančius renginius skirtus Kauno jaunimo dienoms.

\_\_\_\_\_\_\_\_\_\_\_\_\_\_\_\_\_